Versie op 7 jul 2019 10:37 door Ooswesthoesbes (Euverlèk | biedrages)
Aafkómstig van "https://li.wikinews.org/w/index.php?title=Wie_al_steit_kump_%27t_songfestival_nao_Mestreech&oldid=12362" Erongo Social Services - nuwe baadjie vir ou vriend; Bybel-Media kuier - lees hiervan en meer in Feldmuis eNuus van 6 Junie...
Jaargang 15 - Uitgawe 19/2018 - Woensdag 6 Junie 2018
Dominee, het jy al ingeskryf vir die Predikante-konferensie?
Erongo Social Services - ou bekende in nuwe baadjie
Vir die KMR-Walvisbaai het daar op 29 Mei 'n nuwe hoofstuk aangebreek toe hierdie maatskaplikedienste organisasie 'n nuwe baadjie aangetrek het onder die naam Erongo Social Services.
Dit was nodig om nuut te dink oor die program se identiteit want baie korporatiewe plekke wil nie donasies aan kerke maak nie. Die naam Kerklike Maatskaplike Raad was dus 'n struikelblok. Boonop loop die dienste wat gelewer word heelwat wyer as net Walvisbaai. Deur "Social Services" in hulle naam te behou, het hulle die wese van wat hulle doen vasgehou. Deur die byvoeging van "Erongo" gee hulle 'n meer getroue aanduiding van die gebied waarin hulle dienste lewer.
Pieter van die Westhuizen, voorsitter van die Raad, beskryf die gebeure in die beeld van 'n geboorte...
"Gisteraand is die baba toe gebore. Dit was ‘n uiters moeilike swangerskap. Soms het dit gevoel soos ‘n buite egtelike baba van ‘n sukkelende enkelouer en soms het dit gevoel soos ‘n weeskind wat dringende pleegsorg nodig het. Die onsekerheid van die pa se betrokkenheid in die versorging en onderhoud was/bly ook ‘n voortdurende bron van kommer.
Die bevalling was nie veel makliker nie. Die emosies het soms hoog geloop en daar was selfs ‘n traan of twee, maar uiteindelik is die baba daar! Sal dalk vir ‘n tyd in die broeikas bly en baie spesiale behandeling nodig hê, maar ons sien met opgewondenheid uit na die groei en ontwikkeling, veral in die eerste paar jaar wat voorlê."
Erongo Social Services kan gekontak word by kmrwvb@afol.com.na of 064-205857.
Bybel-Media maak Namibiërs touwys met elektroniese begeleiding
Verteenwoordigers uit 15 gemeentes het vandeesweek aan die voete van ds Faani Engelbrecht en Michael Beukes gesit en slim word oor elektroniese begeleiding in eredienste.
Feldmuis het 'n rukkie gesit en luister en was verstom oor die aanpasbaarheid wat elektroniese begeleiding aan gemeentes bied. Trouens, die potensiaal van digitale hulpmiddels (soos verskeie apps vir die selfoon) het die Muis se vaal koppie laat duisel.
Bybel-Media het by monde van Faani-hulle bevestig dat hulle graag ook in Namibië 'n bekostigbare diens wil lewer. Opvolggesprekke oor een of ander vorm van tak vir Bybel-Media hier te lande sal na verwagting binnekort gevoer word.
Die foto is tydens die Windhoek-aanbieding geneem. Daar was ook 'n aanbieding in Mariental en Otjiwarongo.
Opknapping by sinodale kantoor
Die sinodale kantoor in Windhoek benodig bietjie opknapping. Dit sluit in verf aan die binnekant sowel as ‘n klein verandering aan die ingeboude werkoppervlak in die ontvangskantoor.
Kontrakteurs / nutsmanne wat kans sien vir hierdie werk word versoek om hulself van die omvang daarvan te vergewis deur ‘n besoek aan die kantoor te bring by Schanzenweg 46A, Windhoek. Op grond daarvan kan hulle dan ‘n kwotasie aan ds Clem Marais voorlê.
Navrae kan ook gedurende kantoorure gerig word aan 061-374350.
“Practical Messages for small groups – guidelines for Christian Leaders”
Maar hoe kan 'n mens Hom aanroep as jy nie in Hom glo nie? En hoe kan jy in Hom glo as jy nie van Hom gehoor het nie? En hoe kan jy van Hom hoor sonder iemand wat preek? (Rom 10:14)
Daar is baie geleenthede om die Woord van God aan mense te verkondig. Baie gemeentes is bereid om groepe mense te besoek en vir hulle te preek. Baie mense het egter nie die kennis nie en is onervare om 'n sinvolle preek op te stel. Soms het hulle nie die geleentheid om opgelei te word in die kuns van die voorbereiding en lewering van 'n boodskap nie. Hierdie bundel boodskappe kan sulke kerkleiers help om die Woord van God met hulle mede-Christene te deel.
Die skrywer sal baie dankbaar wees as hierdie boodskappe vir sommige ouderlinge of gemeenteleiers van nut kan wees om ŉ bydrae te kan lewer tot die uitdra van die evangelie.
Ons vra verskoning dat die aangekondigde program nie verlede week uitgesaai is nie. Dit was weens omstandighede buite ons beheer.
Liturgies vier Christus se kerk tans die oorgang van Pinkster na die Koninkrykstyd. Boonop staan al die hoofstroom-kerke onwillekeurig ook in 'n oorgangstyd waar "millenials" (kinders gebore tussen 1980 en 2000) al hoe meer afskeid neem van die kerk, sonder om afskeid te neem van Christus. 1 Sam 3 is 'n teks wat in 'n tyd van oorgang (van Rigters na 'n monargie) gebore is. Clem Marais en Jan Woest gesels oor hierdie opwindende teks wanneer hulle Onder die Kameelboom kuier. Kuier gerus Sondag om 12:00 (of Dinsdag om 09:30) saam op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
Luister elke Sondagmiddag om 16:30 na Godsdiens Aktueel op Hartklop FM, voorheen bekend as die Afrikaanse Diens van die NBC. Die Ned Geref Kerk is hierdie maand verantwoordelik vir die program. Dr Jan Woest lei die program.
• Annelie Liebenberg (Stampriet): Vrydag 08/06; 063-260027; gerhardl@iway.na
• Dirk de Vos (Grootfontein): 08/06; 067-242926; ngkgfn@iway.na
• Hilze Strauss (Academia): 09/06; 061-244610; dewet@afol.com.na
• Celeste Coetzee (Windhoek): 13/06 081-387 3114; ernstcoetzee@gmail.com
• Ds Johannes Maritz (Gobabis) het 'n beroep ontvang na Okahandja.
• Ds John Holtzhausen (Bethanie) het 'n beroep ontvang na 'n gemeente in die RSA.
Grietjie Combrinck (Warmbad) se tweede chemo-sessie is agter die rug en sy rus tans voor die derde een DV op 7 Junie afskop. Daarvoor moet hulle weer Kaap toe gaan. Haar man, Johan, sê dit gaan goed met Grietjie, hoewel sy net gouer moeg word as waaraan hy gewoond is.
Dries Burger (Pionierspark) het verlede week oog-chirurgie ondergaan nadat daar skeurtjies in sy linker-oog se retina ontstaan het. Dit is dieselfde oog waarin hy 'n klompie jare gelede bestraling gekry het, en die vermoede is dat die huidige probleem dalk met die bestraling verband hou.
By Dienkie Froneman (ex-Lüderitz) is daar op 9 Mei met 'n biopsie kankerselle gevind in 'n letsel agter haar ribbebeen waar in 2014 'n operasie gedoen is. 'n Verdere PET Scan is nodig om meer inligting te kry en administratiewe rompslomp met toestemming, en so, het hierdie skandering tot more (Donderdag 31 Mei) laat sloer. Die uitslag van die PET Scan sal die span in staat stel om oor behandeling te besluit.
Oppervlak 245,857 km2. Aan die weskus van Afrika, geleë tussen Guinee-Bissau en Sierra Leone; maar grens ook aan Senegal, Mali, Ivoorkus en Liberië.
Bevolking 2010: 10,323 miljoen. 12,413,867 (Jul. 2017 est.) Hoofstad: Conakry 11,653 mil.
• Die verbeterde toestand van die nasie sedert 1984
• Relatiewe stabiliteit die afgelope 20 jaar - al is daar groot ruimte vir verbetering is die land nogtans ‘n toevlugsoord vir vlugtelinge uit onstabiele naburige lande.
• Godsdiensvryheid - daar is ‘n reaksie teen die tirannie van die voormalige Marxisties/Muslim regerings van die verlede wat mense ontvanklik maak vir die evangelie. Die vryheid is egter besig om te taan.
• ‘n Groterwordende besef onder Christene dat evangelisering van hul nasie belangrik is.
• Die Christelike gemeenskap wat ‘n minderheidgroepering is
• Bid vir Geesgedrewe heiligheid in lewe en werk as getuienis teenoor die ongelowiges
• Guns onder die 37 onbereikte etniese groepe sodat die Evangelie verkondig en geglo kan word.
• Die kerk in die breë wat veg om voortbestaan na terugslae gedurende die laat 1990’s en begin van die eeu.
• Bid vir goeie Leierskap opleiding
Bid saam vir die #21 land op die Geopende Deure Wêreldwaarnemingslys, Jordanië.
Jordanië se samelewing is multi-etnies – iets wat ook weerspieël word deur die monargie van Jordanië. Die land is gasheer vir groot groepe vlugtelinge, meestal vanaf Irak en Sirië, wat lei tot... Klik om verder te lees >>